Pekka Marjamäki

Pekka Tapani Marjamäki (18. detsember 1947 Tampere – 10. mai 2012 Tampere) oli soome jäähokimängija ja treener.

Ta mängis aastatel 1964–1979 ja 1981–1984 Tampere Tapparas ning tuli viis korda Soome meistriks (1975, 1977, 1979, 1982, 1984).

Pekka Marjamäki mängis Soome koondises 251 mängu, sealhulgas kümnel MM-i ja kahel olümpiaturniiril ning lõi 40 väravat ja andis 25 väravasöötu.

Aastal 1975 valiti ta jäähoki MM-i parimaks kaitsemängijaks ning Soome aasta jäähokimängijaks.

Aastal 1998 valiti Marjamäki Rahvusvahelise Jäähokiliidu kuulsuste halli, aastal 1999 valis Soome jäähokimuuseum ta 68. jäähokilõviks.

Välislingid
 Pekka Marjamäki Soome jäähokimuuseumi lehel
 Kiekkolegenda Pekka Marjamäki on kuollut

Kategooria:Soome jäähokimängijad
Kategooria:Soome jäähokitreenerid
Kategooria:Sündinud 1947
Kategooria:Surnud 2012